1 Kuɛ̈n 24
Buɔ̱n bööthni palä
1
Kä cu nɛmɛ a buɔ̱n gan Ä-ron. Cu gaat Ä-ron a Na-dab kɛnɛ Ä-bi-ɣu kɛ Ɛl-a-dhar kɛnɛ I-ta-mar. 
2
Duundɛ ɣöö cu Na-dab kɛnɛ Ä-bi-ɣu kɔŋ li̱w nikɛn kä gua̱ndiɛn, kä thilɛ kɛ gaat. Kä cu Ɛl-a-dhar kɛnɛ I-ta-mar a bööth palä. 
3
Kä cua kɛ luäk ɛ Dha-dok gat Ɛl-a-dhar kɛnɛ Ä-ɣi-mɛ-lɛk gat I-ta-mar, kä cu Dee-bid kɛ la̱th bua̱a̱ni ce̱tnikɛ lätkiɛn. 
4
Cua gaat Ɛl-a-dhar la̱th buɔ̱a̱ni da̱ŋ wäl bäkɛl, kä cua gaat I-ta-mar la̱th bua̱a̱ni da̱ŋ bädäk, kɛ ɣöö cu ŋuan ni bööth thuk duëli Ɛl-a-dhar kä bööth thuk duëli I-ta-mar. 
5
Kä cua kɛ da̱a̱k kɛ yor gaakni a päär, kɛ ɣöö tëë kɛ bööth luaak Kuɔth kɛ bööth palä Kuɔth rɛy gan Ɛl-a-dhar kɛnɛ I-ta-mar.
6
Kä cu Cɛ-mɛ̈-yaa gat Nɛ-tan-el bulkamiin raan Lii-bay kɛ gɔ̱a̱r piny nhiam kua̱r, kɛnɛ bööth, kɛ bööth palä ni Dha-dok kɛnɛ Ä-ɣi-mɛ-lɛk gat Ɛb-ya-thar, kɛ bööth thuk duëli bööthni pali kɛ ji̱ Lii-bay. Cua thok duëël kɛl ka̱n thok duëël Ɛl-a-dhar kɛnɛ thok duëël I-ta-mar.
7
Kä cua kɛ kuany inɛ.
Cua Yɛ-ɣo-ya-rib ram in nhiam,
cu rɛwdɛ a Yɛ-dɛ̈-yaa.
8
Cu diɔ̱ɔ̱kdiɛn a Ɣa-rim,
cu ŋuaandiɛn a Thɛ-rim.
9
Cu dhieecdiɛn a Mɛ̈l-ki-yaa,
kä cu bäkɛliɛn a Mi-ya-min.
10
Kä cu bärɔwdiɛn a Ɣɛ̈-kodh,
kä cu bädäkdiɛn a Ä-bi-yaa.
11
Kä cu bäŋuandiɛn a Yɛ-cuwä,
kä cu wäliɛn a Cɛ-kɛ̈n-yaa.
12
Kä cu wälkɛliɛn a Ɛl-ya-cib,
kä cu wäl rɛwdiɛn a Ya-kim.
13
Kä cu wäldiɔ̱kdiɛn a Ɣupaa,
kä cu wälŋuaandiɛn a Yɛ-cɛ-bab.
14
Kä cu wäldhieecdiɛn a Bil-gaa,
kä cu wälbäkɛliɛn a I-mer.
15
Kä cu wälbärɔwdiɛn a Ɣe-dhir,
kä cu wälbädäkdiɛn a Ɣa-pi-dhedh.
16
Kä cu wälbäŋuandiɛn a Pɛ-thɛ̈k-yaa,
kä cu jiɛn da̱ŋ rɛwdiɛn a Yɛ-ɣɛdh-kel.
17
Kä cu jiɛn da̱ŋ rɛwdiɛn wi̱cdɛ
kɛl a Ya-kin,
kä cu jiɛn da̱ŋ rɛwdiɛn wi̱cdɛ
rɛw a Ga-mul.
18
Kä cu jiɛn da̱ŋ rɛwdiɛn wi̱cdɛ
diɔ̱k a Dɛ-la-yaa,
kä cu jiɛn da̱ŋ rɛwdiɛn wi̱cdɛ
ŋuaan a Mɛ̈dh-yaa.
19
Cu nɔmɔ a jɛn kuëny ëë kuanykɛ kɛ, kɛ kui̱ latnikiɛn rɛy luaak Kuɔth Nhial, ce̱tnikɛ mëë ca la̱rkɛ ɛ gua̱ndɔɔŋdiɛn ni Ä-ron, ce̱tnikɛ mëë ca la̱r jɛ ɛ Kuoth Nhial min la Kuoth I-thɛ-rɛl.
Ji̱ Lii-bay tin kɔ̱ŋ
20
Kä duɔth gan Lii-bay tin kɔ̱ŋ
cua gat Am-ram ni Cu-ba-el
kä gaat Cu-ba-el, cua Yɛ-dɛ-yaa.
21
Kä gaat Rɛ-ɣɛ̈b-yaa, cua Yi-ci-yaa.
22
Kä gaat ji̱ Yidh-ɣar, cua Cɛ-lo-moth
kä gaat Cɛ-lo-moth, cua Yɛ̈-ɣɛ̈th.
23
Kä gaat Ɣɛb-ron, cua Yɛ-ri-yaa
kɛnɛ Ä-mɛ̈r-yaa kɛnɛ Yä-dhi-el
kɛ Yɛ-kɛ̈-mam.
24
Kä gaat U-dhi-el cua Mikaa,
kä gaat Mikaa cua Ca-mir.
25
Kä gaat däman Mikaa cua Yi-ci-yaa,
kä gaat Yi-ci-yaa cua Dhɛ-kar-yaa.
26
Kä gaat Mɛ-ra-ri cua Mɛ̈k-li
kɛnɛ Muci,
kä cu gat Yä-dhi-yaa a Bɛno.
27
Kä gaat Mɛ-ra-ri, cua Yä-dhi-yaa
kɛnɛ Bɛno kɛ Co-ɣɛ̈m kɛnɛ Dha-kur
kɛ Ib-ri.
28
Kä gaat Mɛ̈k-li cua Ɛl-a-dhar,
kä cu Ɛl-a-dhar thil gaat.
29
Kä gaat Kic cua Yɛ-ra̱-mel.
30
Kä gaat Muci, cua Mɛ̈k-li
kɛnɛ E-dɛr kɛ Yɛ-ri-moth.
Cu tɔ̱tɔ̱ a ji̱ Lii-bay kɛ thuk duëlikiɛn. 
31
Kä cu kɛ gaakni yuɔr ce̱tnikɛ mëë ca la̱t ɛ gaat mani ni gaat Ä-ron nhiam kua̱r ni Dee-bid kɛnɛ Dha-dok kɛ Ä-ɣi-mɛ-lɛk kɛ bööth thuk duëli bööthni pali kɛ ji̱ Lii-bay. Cukɛ jɛ la̱t kɛn diaal bööth thuk duëli kɛɛl kɛ gaat mani tin tiɛtni.
